Diari Oficial de la Generalitat Valenciana


Sumari del DOGV 6162, del 10-12-2009 (2009/14754)

ORDE de 4 de desembre de 2009, de la Conselleria d'Economia, Hisenda i Ocupació, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell.
-------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2009/12/04/(1)/dof/vci/html**

### Dades del document

Número de DOGV
:   6162

Data del DOGV
:   10-12-2009

Secció del DOGV
:   I. DISPOSICIONS GENERALS

Número del document
:   2009/14971


Data del document
:   04-12-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * joc d'atzar
    * establiment de jocs
    * legislació
    * reglament administratiu

ORDE de 4 de desembre de 2009, de la Conselleria d'Economia, Hisenda i Ocupació, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell. [2009/14708]  
PREÀMBUL  
El Decret 43/2006, de 31 de març, del Consell, que aprova el Reglament del Joc del Bingo, modificat pel Decret 202/2008, de 19 de desembre, del Consell, establix en l'annex els percentatges de distribució de premis així com els mètodes per al seu càlcul.  
El sector del joc del bingo està experimentant durant els últims anys una profunda transformació a causa de la creixent diversificació dels jocs d'atzar i de la constant necessitat d'adaptar el joc del bingo als nous reptes tecnològics. Tot això, suposa, sens dubte, un esforç econòmic per part dels empresaris d'este subsector del joc que necessita, per tant, de majors inversions precisament en un moment de greu crisi econòmica. Per tot això, s'estima necessari realitzar una reorganització en la distribució dels percentatges dels premis per a aconseguir, d'esta manera, ampliar el marge de benefici de l'empresari i estimular la inversió en nous equipaments i infraestructures.  
Per tot això, i fent ús de l'autorització continguda en la disposició final primera del Decret 43/2006, de 31 de març, del Consell (DOCV núm. 5237, de 10 d'abril) pel qual s'aprova el Reglament del Joc del Bingo, que faculta la conselleria competent en matèria de joc, amb informe previ de la Comissió del Joc de la Comunitat Valenciana, a modificar l'annex del Reglament esmentat.   
ORDENE  
Article únic. Modificació de l'annex del Reglament del Joc del Bingo  
Es modifiquen els apartats 1 i 3 de l'annex del Reglament del Joc del Bingo, aprovat pel Decret 43/2006, de 31 de març, del Consell (DOCV núm. 5237, de 10 d'abril) que queden redactats en els termes establits en l'annex a la present ordre.  
DISPOSICIÓ ADDICIONAL  
Única. Instruccions de compliment de la present r  
S'autoritza la Sotssecretaria de la Conselleria d'Economia, Hisenda i Ocupació per a dictar les instruccions necessàries per al compliment del que disposa la present ordre.  
DISPOSICIONS TRANSITÒRIES  
Primera. Detraccions a realitzar quan el bingo acumulat siga superior a 50.000 euros  
Aquells bingos que, a l'entrada en vigor de la present ordre, tinguen en la dotació del bingo acumulat una quantitat superior a 50.000 euros, deixaran de detraure el percentatge corresponent que passarà, des d'eixe moment, a incrementar l'import del premi de prima. Una vegada que la dotació del bingo acumulat siga inferior a 50.000 euros, com a conseqüència del pagament dels premis sobre la dotació total, es tornarà novament a detraure el percentatge fixat en l'annex per a la formació del bingo acumulat fins al seu límit màxim, en els termes establits en el vigent Reglament del Joc del Bingo i en el seu annex.   
Les sales de bingo, hauran d'informar sobre la circumstància establida en el paràgraf anterior, almenys, en lloc visible del Servici d'Admissió i de la Sala de Joc.  
Segona. Cartons expedits conforme a la normativa anterior  
Els cartons expedits per la Conselleria d'Economia, Hisenda i Ocupació, les normes del dors dels quals queden modificades a l'entrada en vigor de la present ordre, seran vàlids i podran ser venuts fins a esgotar existències, encara que amb els percentatges de premis establits en la present norma.   
Les sales de bingo, mentre venguen cartons el dors dels quals no s'adeqüe als nous percentatges de premis hauran d'informar sobre el que disposa la present ordre, almenys, en lloc visible del Servici d'Admissió i de la Sala de Joc.  
DISPOSICIÓ FINAL  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.   
València, 4 de desembre de 2009  
El vicepresident segon i conseller d'Economia, Hisenda i Ocupació:  
Gerardo Camps Devesa  
ANNEX  
Apartat 1:   
1. Dotació de premis:  
La quantitat a distribuir en cada partida es fixa en el 63% del valor facial de la totalitat dels cartons venuts en cada partida, que es portarà a efecte de la forma següent:  
a) Al premi de Línia: 7%  
b) Al premi de Bingo: 48%  
c) Al premi de Bingo Acumulat: 3%  
d) Al premi de Prima: 5%  
3. Bingo acumulat:  
a) Escala de bola d'extracció:  
- Bola 40 o anterior: seixanta per cent (60%) de la dotació de borsa acumulada.  
- Bola 41: dotze per cent (12%) de la dotació de borsa acumulada.  
b) Quantitat fixada com a límit màxim per a la dotació del bingo acumulat: cinquanta mil euros (50.000 euros)


Còpia Permalink ELI